פרטים חדשים על הגלאקסי S4 מיני • HWzone
פרטים חדשים על הגלאקסי S4 מיני
21 דקות קריאה
הידיעות לגבי המכשירים החדשים של סמסונג ממשיכות לזרום אל הרשת, כשכעת מתפרסמים פרטים טכניים חדשים לגבי אחיו הקטן של ה-S4
לאחרונה נודע כי סמסונג מפתחת מספר גרסאות חדשות לגלאקסי S4 שלה, שעשויות להגיע אל השווקים בהמשך הקיץ. בעוד מכשיר ה-'Zoom' שיביא עימו מצלמה מהפכנית ומכשיר ה-'Activ' המשוריין אכן מצליחים ליצור המולה שיווקית סביבם, נראה כי הציפייה הגדולה ביותר היא דווקא עבור מכשיר המיני שיהווה גרסה מוקטנת של ה-S4 המקורי.
הגלאקסי S4 מיני יתבסס על מסך Super AMOLED בגודל 4.3 אינץ' ויתמוך ברזולוציה של 540×960 פיקסלים שתספק צפיפות פיקסלים של 256ppi. פרטים נוספים מעלים שהוא יכלול מצלמה בעלת חיישן 8 מגה-פיקסל ויריץ את מערכת ההפעלה אנדרואיד 4.2.2, אם כי החדשות שמביאות את הבשורות המוצקות ביותר הן בנוגע למעבד של המכשיר.
מימין: הגלאקסי S4 מיני
לפני מספר שבועות השמועות העידו על כך שסמסונג תכלול במכשיר דווקא מעבד מרובע ליבות, אך כעת הודלף על ידי מקורות בתעשייה שסמסונג תסתפק במעבד כפול ליבה. מדובר במעבד Exynos 5210 שיפעל במהירות של 1.6 ג'יגה-הרץ, אשר סמסונג בחרה בו כמועמד מתאים בשל רצונה להעדיף חיי סוללה ארוכים יותר על פני ביצועים של מעבד בעל ליבות מרובות.
הגלאקסי S4 מיני בתמונות שדלפו לאחרונה לרשת
תוצאות מבחני ה-AnTuTu של המיני וה-Activ
בנוסף לכך, הגיעו לרשת גם תוצאות מבחני ביצועים של מכשירי הגלאקסי Activ והגלאקסי מיני החדש, שבניגוד לכל הציפיות דווקא מאכזבות. מכשיר ה-Activ הצליח להוציא במבחן של AnTuTu ניקוד של 17,613 – לשם ההשוואה, הגלאקסי S4 מקבל ניקוד ממוצע של 25,000 כך שמדובר במכשיר שיהיה חלש ממנו באופן מהותי.
גם הגלאקסי S4 מיני לא גרף תוצאות גבוהות במיוחד, עם ניקוד של 14,075. הדבר מסמל עוד יותר על כך שהמכשיר יתבסס על מעבד כפול ליבה ולא על Snapdragon 600 כפי שהשמועות העלו לא מזמן. המכשירים יהיו זמינים לרכישה בחודש יולי הקרוב, כשיש לצפות שבעקבות הביצועים שיהיו נחותים בהרבה מהגלאקסי S4, גם תג המחיר יהיה בהתאם.
להלן תמונות נוספות של מכשיר הגלאקסי S4 מיני, שעשו את דרכן לרשת לפני שעות ספורות:
טאגים: SamsungשבבסמסונגGalaxyגלקסיאנדרואידסמארטפוןExynosגלאקסי